Taylors dikt, innbundet i egenhåndig lær, overlevde ham, men han hadde etterlatt seg instruksjoner om at hans arvinger skulle «aldri utgi noe av hans skrifter», og diktene forble glemt av alle i mer enn 200 år. I 1937 oppdaget Thomas H. Johnson et manuskript i på hele 7000 sider med Taylors dikt i biblioteket til Yale University. Han utga et utvalg fra samlingen i tidsskriftet . Publiseringen av disse diktene, skrev Taylors biograf Norman S. Grabo uten blygsel: «etablerte [Taylor] bortimot med en gang og uten utflukter som ikke bare Amerikas fineste poet fra kolonitiden, men som en av de meste skarpsindige forfattere innenfor hele den amerikanske litteraturen.» Taylors viktigste dikt, den første seksjonen av , «Forberedende meditasjoner» (1682–1725), og , «Guds avgjørelser berører hans utvalgte og de utvalgte kjemper i deres vandel og kommer opp til Gud i Kristus med velberget virkning derav» (ca. 1680), ble utgitt kort tid etter deres gjenoppdagelse. Hans komplette dikt ble imidlertid ikke utgitt før i 1960. Taylor er den eneste betydelige amerikanske poet som har skrevet i den metafysiske stil.